
Определение №61/12.02.2010 по гр. д. №51/2010 на ВКС, ГК, I г.о.
 


	
		
		
	 № 61	
		
	София, 12. 02. 2010 г.	
		
		
	 ВЪРХОВНИЯ КАСАЦИОНЕН СЪД на РЕПУБЛИКА БЪЛГАРИЯ, ПЪРВО гражданско отделение, в закрито заседание на девети февруари, две хиляди и десета година, в състав:	
		
	ПРЕДСЕДАТЕЛ: Теодора Нинова 	
		
	 ЧЛЕНОВЕ: Костадинка Арсова 	
		
	 Василка Илиева 	
		
		
	изслуша докладваното от съдията Арсова ч. гр. д.№ 51/2010 година:	
		
	 Производството е по чл. 274, ал. 3, т. 1 ГПК.	
		
	 Управителния съвет на ЖСК”Първомайска улица” с председател Ц. Ц., секретар Р. Р. и член И. М. са подали частна касационна жалба срещу определение от 14.08.2009 г. по гр. д. № 5* от 2009 г. на Софийски градски съд, въззивна колегия, ІV “г” отделение, с което е оставена без уважение частната им жалба срещу разпореждане от 11.03.2009 г., постановено по гр. д. № 8* от 1997 г. на Софийския районен съд, 59 състав за връщане на въззивната им жалба поради изтичане на срока за обжалване. Навеждат се доводи за неправилност на определението. 	
		
	 Ответниците З. З. М. и М. Г. М. са депозирали отговор, в който подържат, че жалбата на Ж. не отговаря на изискванията на чл. 240 ГПК и касираното определение не следва да се допусне до обжалване защото не са налице условията по чл. 280, ал. 1 ГПК. 	
		
	Ответника Ж. Х. Р. е представила отговор, в които оспорва частната жалба и намира определението на СГС за правилно.	
		
	Ответниците С. община, и И. М. Ч. неса взели становище.	
		
	Върховния касационен съд, Първо отделение като прецени аргументите, изложени в жалбата, данните по делото и доводите на страните, приема за установено следното:	
		
	Жалбата е допустима по правилата на чл. 274, ал. 2 вр. с чл. 274, ал. 1, т. 1 ГПК. 	
		
	Към частната жалба е представено изложение на обстоятелствата по чл. 280, ал. 1 ГПК, като се подържа, че в отклонение от трайната съдебна практика е извършено призоваването на Управителния съвет на ЖСК”Първомайска улица”. Представени са решения.	
		
	Настоящия състав намира, че касираното определение следва да се допусне до касационно обжалване при условията на чл. 280, ал. 1, т. 1 ГПК.	
		
	Частната жалба е неоснователна. 	
		
	Изложеното разбиране в частната жалба, че всеки от членовете на УС на Ж. следва да бъде самостоятелно призован не отговаря на процесуалната норма на 51, ал. 4 ГПК отм., която посочва как се призовава юридическо лице, 	
		
	Действително съгласно чл. 18, ал. 1 ГПК отм. юридическите лица се представляват пред съдилищата от лицата, които ги представляват по закон. Това обаче не обуславя и задължението на съда да изпраща призовка на всеки един от тях поотделно, именно защото е налице колективно представителство. В конкретния случай не са налице няколко ответници или ищци, а само един ищец ЖСК”Първомайска улица”, който е юридическо лице. Призоваването е следвало да се извърши при условията на чл. 51, ал. 4 ГПК отм. и призовката е изпратена на адреса, посочен в регистъра, Въззивната жалба е била просрочена, поради което и съдилищата са се произнесли по нейното връщане. 	
		
	По изложените съображения Върховният касационен съд, състав на Първо гражданско отделение,	
		
		
	ОПРЕДЕЛИ: 	
		
		
	Оставя в сила определение от 14.08.2009 г. по гр. д. № 5* от 2009 г. на Софийски градски съд, въззивна колегия, ІV “г” отделение. 	
		
		
	 ПРЕДСЕДАТЕЛ:	
		
		
		
		
	 ЧЛЕНОВЕ: 	

